Ο **Ραφαέλ Εουκλίντες Σοάρες Καμάτσο** (πορτογαλικά: Rafael Euclides Soares Camacho, γενν. 22 Μαΐου 2000) είναι Πορτογάλος ποδοσφαιριστής, ο οποίος αγωνίζεται, από τις 12 Ιουλίου 2022, για τον Άρη Θεσσαλονίκης, ως δανεικός για ένα χρόνο, από τη Σπόρτινγκ Λισαβόνας .

Καριέρα
-------

Γεννήθηκε στη Λισαβόνα αλλά έχει καταγωγή από την Αγκόλα. Ο Καμάτσο εντάχθηκε στις ακαδημίες της Λίβερπουλ, ενώ προηγουμένως ανήκε στις ακαδημίες της Σπόρτινγκ Λισαβόνας. Η μεταγραφή του στις ακαδημίες της Λίβερπουλ έγινε στο τέλος της σεζόν 2015-16 μετά από επιτυχημένο δοκιμαστικό. Είναι ευέλικτος παίκτης ο οποίος μπορεί να παίξει οπουδήποτε στη πρώτη γραμμή, αλλά έχει παίξει και ως δεξιός μπακ καθώς και ως ουίνγκ μπακ.

Ο Καμάτσο ορίστηκε αναπληρωματικός για το ντέρμπι του Μέρζισαϊντ κατά της ομάδας της Πρέμιερ Λιγκ Έβερτον στις 7 Απριλίου 2018. Συγκεκριμένα ορίστηκε ως αναπληρωματικός μετά τον τραυματισμό του Αλμπέρτο Μορένο αλλά δεν αγωνίστηκε. Τον Δεκέμβριο του 2018 τοποθετήθηκε ως αναπληρωματικός στους αγώνες εναντίον της Μπέρνλι και της Μάντσεστερ Γιουνάιτεντ. Έκανε το ντεμπούτο του ως επαγγελματίας ποδοσφαιριστής στον αγώνα του τρίτου γύρου του Κυπέλλου Αγγλίας εναντίον των Γουλβερχάμπτον Γουόντερερς στις 7 Ιανουαρίου 2019, ενώ δώδεκα μέρες αργότερα έκανε το ντεμπούτο του στην Πρέμιερ Λιγκ σε νίκη 4-3 εναντίον της Κρίσταλ Πάλας.

Στις 27 Ιουνίου 2019 ο Καμάτσο υπέγραψε με τη Σπόρτινγκ, σηματοδοτώντας την επιστροφή του στην πορτογαλική ομάδα μετά από 3.5 χρόνια.Τη σεζόν 2019-20 αγωνίστηκε 26 φορές με τη φανέλα της Σπόρτινγκ σε πρωτάθλημα, Κύπελλο και Europa League. Την σεζόν 2020-21 αγωνίστηκε ως δανεικός στην πορτογαλική Ρίο Άβε, με την οποία κατέγραψε 11 συμμετοχές και 3 γκολ. Την σεζόν 2021-2022 παραχωρήθηκε ξανά ως δανεικός στην Μπελενένσες, με τη φανέλλα της οποίας αγωνίστηκε 16 φορές στο πορτογαλικό πρωτάθλημα και μια φορά στο Κύπελλο. Στις 12 Ιουλίου 2022, ανακοινώθηκε η παραχώρησή του (εκ νέου με ετήσιο δανεισμό) στον  Άρη Θεσσαλονίκης.

### Άρης Θεσσαλονίκης

Με τους κίτρινους κατέγραψε συνολικά 32 εμφανίσεις (25 για το πρωτάθλημα, 3 για το κύπελλο Ελλάδας και 4 για το Γιουρόπα Κόνφερενς Λιγκ) όμως μόνο στις 9 από αυτές ξεκίνησε ως βασικός. Ολοκλήρωσε την παρουσία του στη Θεσσαλονίκη έχοντας πετύχει συνολικά 3 τέρματα και δίνοντας 2 ασίστ. Ωστόσο αυτό που θα μείνει για πάντα χαραγμένο στη μνήμη του ελληνικού κοινού είναι σίγουρα η απίστευτη ευκαιρία που έχασε ο Καμάτσο μπροστά σε κενή εστία στις καθυστερήσεις του αγώνα Μακαμπί Τελ Αβίβ- Άρη, και εν πολλοίς έκρινε την πρόκριση στον επόμενο γύρο της διοργάνωσης .

Στατιστικά
----------

### Συλλογική σταδιοδρομία

*Τελευταία ενημέρωση: αγώνες που παίχτηκαν μέχρι τις 7 Ιουνίου 2023*

Εμφανίσεις και τέρματα ανά σεζόν, σύλλογο και διοργάνωση| Σύλλογος | Σεζόν | Πρωτάθλημα | Εγχώριο Κύπελλο | Λιγκ Καπ | Εμφανίσεις σε ευρωπαϊκές ομάδες | Συνολικά |
| --- | --- | --- | --- | --- | --- | --- |
| Όνομα πρωταθλήματος | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Λίβερπουλ | 2018-19 | Πρέμιερ Λιγκ | 1 | 0 | 1 | 0 | 0 | 0 | 0 | 0 | 2 | 0 |
| Σπόρτινγκ Λισαβόνας | 2019-20 | Πριμέιρα Λίγα | 9 | 0 | 1 | 0 | 3 | 1 | 4 | 0 | 17 | 1 |
| Άρης Θεσσαλονίκης | 2022-23 | Σούπερ Λίγκα | 25 | 2 | 3 | 0 | 0 | 0 | 4 | 1 | 32 | 3 |
| Σύνολο σταδιοδρομίας | 35 | 2 | 5 | 0 | 3 | 1 | 8 | 1 | 51 | 4 |

Παραπομπές
----------

1. ↑  (πολλαπλές γλώσσες) *Transfermarkt*. 400831. Ανακτήθηκε στις 9  Οκτωβρίου 2017.
2. ↑  *LFChistory.net*. 1323. Ανακτήθηκε στις 16  Μαΐου 2022.
3. ↑  «Angolano de 17 anos na equipa principal do Liverpool». *Novo Jornal* (στα Πορτογαλικά). Ανακτήθηκε στις 8 Ιανουαρίου 2019.
4. ↑  «Rafael Camacho. O 'Black Ronaldo' está a caminho do Sporting». *Diário de Notícias* (στα Πορτογαλικά). Ανακτήθηκε στις 8 Ιανουαρίου 2019.
5. ↑  «Rafael Camacho». Liverpool Football Club. Αρχειοθετήθηκε από το πρωτότυπο στις 18 Απριλίου 2018.
6. ↑  Pearce, James (2 Ιανουαρίου 2019). «The latest on Rafa Camacho's Liverpool future». *Liverpool Echo*. Ανακτήθηκε στις 7 Ιανουαρίου 2019.
7. ↑  Pearce, James (7 Απριλίου 2018). «Rafa Camacho now on the bench for #LFC. Moreno suffering with a thigh injury in the warm up». Twitter. Ανακτήθηκε στις 7 Ιανουαρίου 2019.
8. ↑  «Liverpool transfer news: Sporting Lisbon make loan move for Rafa Camacho». *Goal.com*. Ανακτήθηκε στις 7 Ιανουαρίου 2019.
9. ↑  «Wolverhampton Wanderers vs. Liverpool - 7 January 2019 - Soccerway». *Uk.soccerway.com*. Ανακτήθηκε στις 7 Ιανουαρίου 2019.
10. ↑  Prenderville, Liam (7 Ιανουαρίου 2019). «Liverpool teenagers handed full debuts in FA Cup clash». *mirror*. Ανακτήθηκε στις 8 Ιανουαρίου 2019.
11. ↑  Carroll, James (21 January 2019). «Klopp: I told Rafa he'd made the most important challenge of his life!». Liverpool Football Club.. Ανακτήθηκε στις 21 January 2019.
12. ↑  «Comunicado Sporting Clube De Portugal - Futebol, SAD». Sporting CP. 27 Ιουνίου 2019. Ανακτήθηκε στις 14 Ιουλίου 2019.
13. ↑
14. ↑
15. ↑
16. ↑
17. ↑
18. ↑